CELEX: 32019R1290
Language: el
Date: 2019-07-31 00:00:00
Title: Εκτελεστικός κανονισμός (ΕΕ) 2019/1290 της Επιτροπής, της 31ης Ιουλίου 2019, για την τροποποίηση του εκτελεστικού κανονισμού (ΕΕ) 2018/338 όσον αφορά την ελάχιστη περιεκτικότητα παρασκευάσματος 6-φυτάσης, που παράγεται από Aspergillus niger (DSM 25770), ως πρόσθετης ύλης ζωοτροφών για κοτόπουλα προς πάχυνση ή κοτόπουλα εκτρεφόμενα για ωοπαραγωγή (κάτοχος της άδειας: BASF SE) (Κείμενο που παρουσιάζει ενδιαφέρον για τον ΕΟΧ)

1.8.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 203/6
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/1290 ΤΗΣ ΕΠΙΤΡΟΠΗΣ
         της 31ης Ιουλίου 2019
         για την τροποποίηση του εκτελεστικού κανονισμού (ΕΕ) 2018/338 όσον αφορά την ελάχιστη περιεκτικότητα παρασκευάσματος 6-φυτάσης, που παράγεται από Aspergillus niger (DSM 25770), ως πρόσθετης ύλης ζωοτροφών για κοτόπουλα προς πάχυνση ή κοτόπουλα εκτρεφόμενα για ωοπαραγωγή (κάτοχος της άδειας: BASF SE)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και τους όρους και τις διαδικασίες για τη χορήγηση της εν λόγω άδειας.
                  
               
                     (2)
                  
                  
                     Η χρήση του παρασκευάσματος 6-φυτάσης, που παράγεται από Aspergillus niger (DSM 25770), εγκρίθηκε για δέκα έτη για κοτόπουλα προς πάχυνση ή κοτόπουλα εκτρεφόμενα για ωοπαραγωγή με τον εκτελεστικό κανονισμό (ΕΕ) 2018/338 της Επιτροπής (2).
                  
               
                     (3)
                  
                  
                     Έκτοτε ο κάτοχος της άδειας πρότεινε την αλλαγή των όρων της άδειας του εν λόγω παρασκευάσματος, μειώνοντας την ελάχιστη περιεκτικότητά του από 750 FTU/kg σε 125 FTU/kg ζωοτροφής. Η αίτηση συνοδευόταν από τα σχετικά στοιχεία που τεκμηρίωναν το αίτημά του. Η Επιτροπή διαβίβασε την αίτηση στην Ευρωπαϊκή Αρχή για την Ασφάλεια των Τροφίμων (στο εξής «η Αρχή»).
                  
               
                     (4)
                  
                  
                     Η Αρχή, στη γνώμη που εξέδωσε στις 23 Ιανουαρίου 2019 (3), κατέληξε στο συμπέρασμα ότι, σύμφωνα με τους νέους προτεινόμενους όρους χρήσης, το παρασκεύασμα 6-φυτάσης, που παράγεται από Aspergillus niger (DSM 25770), έχει τη δυνατότητα να είναι αποτελεσματικό στην απαιτούμενη ελάχιστη δόση των 125 FGU/kg ζωοτροφής σε κοτόπουλα προς πάχυνση και ότι το συμπέρασμα αυτό μπορεί να επεκταθεί σε κοτόπουλα που εκτρέφονται για ωοπαραγωγή/αναπαραγωγή. Η Αρχή δεν κρίνει αναγκαία τη θέσπιση ειδικών απαιτήσεων παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.
                  
               
                     (5)
                  
                  
                     Από την αξιολόγηση του παρασκευάσματος 6-φυτάσης που παράγεται από Aspergillus niger (DSM 25770) διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να χορηγηθεί άδεια για τη χρήση του εν λόγω παρασκευάσματος, όπως προσδιορίζεται στο παράρτημα του παρόντος κανονισμού.
                  
               
                     (6)
                  
                  
                     Επομένως, θα πρέπει να τροποποιηθεί αναλόγως ο εκτελεστικός κανονισμός (ΕΕ) 2018/338.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο παράρτημα του εκτελεστικού κανονισμού (ΕΕ) 2018/338, στη στήλη «Ελάχιστη περιεκτικότητα», που αντιστοιχεί στα κοτόπουλα προς πάχυνση και στα εκτρεφόμενα για ωοπαραγωγή κοτόπουλα, η ποσότητα «750 FTU» αντικαθίσταται από την «125 FTU».
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 31 Ιουλίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 268 της 18.10.2003, σ. 29.
         
            (2)  Εκτελεστικός κανονισμός (ΕΕ) 2018/338 της Επιτροπής, της 7ης Μαρτίου 2018, σχετικά με τη χορήγηση άδειας για τη χρήση παρασκευάσματος 6-φυτάσης, που παράγεται από Aspergillus niger (DSM 25770), ως πρόσθετης ύλης ζωοτροφών για κοτόπουλα προς πάχυνση, κοτόπουλα εκτρεφόμενα για ωοπαραγωγή, χοίρους προς πάχυνση, χοιρομητέρες, μικρά χοιροειδή προς πάχυνση ή αναπαραγωγή, γαλοπούλες προς πάχυνση, γαλοπούλες που εκτρέφονται για αναπαραγωγή, όλα τα άλλα είδη πτηνών (εκτός από τα πτηνά που βρίσκονται σε περίοδο ωοτοκίας) καθώς και τα απογαλακτισμένα χοιρίδια (κάτοχος της άδειας: BASF SE) (ΕΕ L 65 της 8.3.2018, σ. 17).
         
            (3)  EFSA Journal 2019· 17(2):5607.